KBC Bank

KBC Bank N.V. je belgická univerzálna banka, ktorá sa zameriava na retailových klientov, malé a stredné podniky, veľké korporátne firmy a tiež poskytuje služby privátneho bankovníctva  Názov KBC je odvodený z názvu firmy Kredietbank ABB Insurance CERA Bank. Finančné periodikum Euromoney označilo KBC ako jedného z lídrov medzi digitálnymi bankami. 

KBC banka spolupracuje so sesterskými spoločnosťami KBC Insurance NV and KBC Asset Management NV a poskytuje služby:
retailové bankovníctvo
poistenie
asset management - riadenie kapitálu.
Banka je aktívna na európskych trhoch úverového kapitálu, domácich trhoch hotovostného kapitálu a v oblastiach korporátneho bankovníctva, leasingu, faktoringu, zaisťovania, privátneho kapitálu a financovania obchodu a projektov v Belgicku, strednej a východnej Európe a inde.

Materská spoločnosť KBC Group N.V. je jednou z najväčších spoločností v Belgicku. Je to 18 najväčšia banka v Európe (podľa trhovej kapitalizácie) a hlavný finančný činiteľ v Strednej a Východnej Európe, zamestnávajúci asi 51 000 ľudí celosvetovo (z toho asi 31 000 v Strednej a Východnej Európe a Rusku) a poskytuje služby 11 miliónom klientov.

Skupinu kontroluje syndikát akcionárov, v ktorom je fluktuácia asi 41 %. Medzi hlavnými akcionármi, KBC Ancora má 23 %, MRBB (časť flámskej farmárskej asociácie) má asi 13 %, CERA (najväčšie družstvo vo Valónsku) 7 % a skupina priemyselných rodín kontroluje asi 11 %. Veľkú fluktuáciu predstavujú rôzni medzinárodní investori (asi 45 % je z UK alebo z USA) podľa stavu na konci roku 2010. Akcie sa obchodujú na burze Euronext v Bruseli a na burze Luxembourg Stock Exchange.

Cieľom skupiny je byť nezávislý, stredne veľký poskytovateľ bankových a poistných produktov pre privátnych klientov a firmy vo vybraných európskych krajinách, so zameraním na asset management a kapitálové trhy.

 Literatúra 
 DEBACKERE, Koenraad; HUYBRECHT, Viviane; MARIEN, Lindsay; VAN DE VELDE, Hildegard; VANSTIPHOUT, Jeroen; DONVIL, Erwin. KBC 1998–2023: 25 rokov v pohybe. Lannoo Publishers a KBC Groep NV, 2023.

 Externé odkazy 
 oficiálna stránka

 Zdroj 


Kategória:Banky v Belgicku
Kategória:ČSOB